# **Ruumide rendileping nr 2023-140**

**Sihtasutus Kultuuri- ja hariduskeskus Viimsi Artium** (registrikood 90015301; edaspidi „Rendileandja“), mida esindab juhatuse liige Andreas Väljamäe

ja

**Riigi Kaitseinvesteeringute Keskus**, (edaspidi „Rentnik“), mida esindab volituse alusel hangete osakonna juhataja Ivar Janson

sõlmisid käesoleva lepingu (edaspidi „Leping“), millega leppisid kokku järgnevas.

## **Rendi põhitingimused**

## Rendileandja annab Rentnikule perioodiks:

## 1.märts 2024 kl 8.00 kuni 2. märts 2024 kl 04.00

## (edaspidi „Rendiperiood“) tasu eest kasutamiseks Viimsis aadressil Randvere tee 20 asuvad Kultuuri- ja hariduskeskuse Viimsi Artium järgmised ruumid (edaspidi „Rendipind“, märgitud ristiga vastava ruumi taga):

|  |  |
| --- | --- |
| Suur saal |  |
| Kammersaal |  |
| Blackbox |  |
| Fuajee | **+** |
| Kaasaegse kunsti galerii |  |
| Vabaõhulava |  |
| Katuseterrass |  |
| Terve maja (3 saali) | **+** |

Rentnik kohustub ruumid vabastama hiljemalt 2. märts 2024 kell 04.00.

## Rentnik kohustub Rendipinda Rendiperioodil kasutama järgmisel sihtotstarbel: Kaitsetööstuse partnerite tänuüritus

## Rentnik kinnitab, et:

## Rendileandja on Rentnikule põhjalikult tutvustanud Rendipinna kasutustingimusi ning Rentnik nõustub nendega täielikult;

## Rentnik on Rendipinnaga enne Lepingu allkirjastamist põhjalikult tutvunud, veendunud, et see on tema vajadustele vastav ega oma Rendileandja suhtes ühtegi pretensiooni ega nõuet Rendipinna seisukorra ega tehnilise varustatuse kohta;

## Rentnik on teadlik, et Leping ei käsitle ega hõlma lisateenuste (nt heli-, valgus-, videoteenus vms) Rendileandja poolt Rentnikule osutamist ning selliste teenuste ostmiseks sõlmitakse eraldi kokkulepped;

## Rentnik vastutab täies ulatuses kahju eest, mis tema tegevuse või tegevusetuse tõttu Rendiperioodil Rendipinnale tekib ning kohustub selle Rendileandjale 7 päeva jooksul Rendileandja vastavast kahjunõudest täielikult hüvitama;

## Rentnik tasub Rendileandjale Rendipinna Rendiperioodil kasutamise eest vastavalt esitatud hinnapakkumisele **6030 €**+ käibemaks (edaspidi „Rent“) Rendileandja poolt esitatud arve alusel hiljemalt 28 kalendripäeva jooksul. Kui Rentnik ei tasu Renti Rendileandja poolt esitatud arvel märgitud tähtajaks, kohustub ta tasuma Rendileandjale viivist 0,02% Rendist päevas iga päeva eest kuni Rendi täieliku tasumiseni. Viivise tasumine ei vabasta Rentnikku Rendi tasumise kohustusest.

## Rendileandjal on Rendiperioodi kestel igal hetkel õigus kontrollida Rendipinna kasutamise sihipärasust ja selle mõistlikku säilitamist või hooldamist Rentniku poolt ning katkestada Lepingu kehtivus olulise rikkumise tõttu, kui Rentniku tegevus ei vasta Rendipinna kasutustingimustele või Lepingus sätestatule, teatades sellest Rentniku esindajale. Oluliseks rikkumiseks loetakse Rentniku poolt punktis 2.2. märgitud kohustuse mittetäitmist. Kui Rendileandja lõpetab Lepingu olulise rikkumise tõttu, säilib Rentnikul siiski kohustus tasuda Rent täies ulatuses.

## Rentnik tagastab Rendipinna Rendileandjale koheselt Lepingu punktis 1.1. fikseeritud Rendiperioodi lõppedes, arvestades muuhulgas Lepingu punktides 2.2.9. ja 2.2.10. sätestatut.

## **Poolte kohustused**

## Rendileandja kohustub:

## andma Rendipinna koos saalis oleva tehnika ja istekohtadega Rentnikule üle puhtas ja korrektses seisukorras;

## juhendama Rentnikku tehnika ja ruumide kasutamisel – valvetehnik tutvustab tehnikat ning nõustab vajadusel tehnilist partnerit;

## võimaldama Rentnikule garderoobi, grimmitoa ja lisatoolide kasutust, sh võimaldama 2 publikuteenindajat ürituse jooksul;

## hoidma omal kulul nõutavas tehnilises seisundis Rendipinna keskkütte-, veevarustuse-, kanalisatsiooni-, elektri-, ventilatsiooni- jm süsteemid ja tuletõrjeseadmed;

## tagama koristuse 2 korda päeva jooksul - hommikul enne kl 9.00 ja kontrollkoristus 17.00-18.00;

## esitama pretensioonid ja nõuded, mida tal on Lepingu kohaselt õigus Rentnikule esitada, 7 päeva jooksul arvates päevast, mil ta sai teada sündmustest, asjaoludest või kahjudest, mis annavad aluse pretensiooni või kahjunõude esitamiseks.

## Rentnik kohustub:

## kasutama Rendipinda vastavalt Lepingu punktis 1.2. fikseeritud sihtotstarbele ning järgima ettenähtud publikuarve;

## tasuma Renti ja muid Lepingus fikseeritud tasusid Lepingus sätestatud tingimustel;

## tagama Rendipinnal tuleohutuse;

* + 1. mitte kasutama Rendipinnal lahtist tuld ja pürotehnikat ning mitte suitsetama;

## tagama Rendipinna korrashoiu Rendiperioodi kestel (st elementaarne koristus iseenda järel);

## tagama, et Rendipinnal ja Rendipinnaga külgnevatel välialadel Üritusega seonduvalt kasutatakse ajutiste rajatiste (sildid, viidad, plakatid, telgid, stendid vms) paigaldamiseks paigaldusviise, mis ei kahjusta pinnakatteid ja ehituskonstruktsioone, sj aukude puurimine seintesse, põrandatesse, välialade sillutise pindadele on keelatud;

## tasuma erikoristuse eest 1000 € + käibemaks, kui üleandmishetkel selgub vajadus erikoristuse tellimise järgi;

## teatama Rendileandjale viivitamatult igast Rendipinnal Rendiperioodi kestel toimunud avariist, tulekahjust jms, võttes koheselt tarvitusele abinõud edasiste kahjude ärahoidmiseks ja tagajärgede likvideerimiseks, kusjuures teavitamine ei vabasta Rentnikku Lepingu punktis 1.4.4. fikseeritud vastutusest;

## konsulteerima Rendipinnaga seoses tekkivate küsimuste või arusaamatuste osas esimesel võimalusel Rendileandja esindajaga;

## tagastama Rendipinna Rendileandjale Rendiperioodi lõppedes koos terve (lõhkumata/vigastamata) inventariga. Rentnik on kohustatud hüvitama rikutud inventari;

## tasuma Rendileandjale leppetrahvina 700 EUR + käibemaks iga tunni eest, mille võrra Rentnik tagastab Rendipinna Rendileandjale Lepingu punktis 1.1. fikseeritud Rendiperioodi lõppemise ajast hiljem;

## esitama Rendileandjale ürituse detailse programmi vähemalt 1 nädal enne ürituse toimumist;

## vastutama oma tegevusega kaasnevate kolmandate isikute autori- või muud intellektuaalset omandit puudutavate õiguste võimalike rikkumise eest. Rentnikul lasub kohustus hankida Ürituse korraldamiseks vajalikud load ja litsentsid autoriõigusega kaitstud teoste esitamiseks ja ette kandmiseks (nt EAÜ). Rentnik kohustub hüvitama Rendileandjale kogu viimasele tekitatud või võimaliku tekkiva kahju seoses käesoleva punkti Rentniku poolse rikkumisega;

## tagama omal kulul suuregabariidiliste jäätmete (pakendid, voldikud, stendid, konstruktsioonid jms mitte tavapärane olmeprügi) utiliseerimise. Kui Rentnik ei ole kokkulepitud tähtajaks seda mistahes põhjustel teinud, ei vastuta Rendileandja nimetatud vara säilimise ja kahjustumise eest. Kui Rendileandja ladustab Rendiperioodi järgselt vara oma ruumides, on tal õigus nõuda selle eest tasu;

## esitama pretensioonid, mida tal on õigus Lepingu kohaselt Rendileandjale esitada, hiljemalt 3 päeva jooksul arvates Rendiperioodi lõpust.

## **Lõppsätted**

## Leping jõustub selle allkirjastamisel Rendileandja ja Rentniku poolt.

## Käesoleva lepingu lahutamatuks lisaks on Rendileandja lisateenuste hinnakiri (Lisa nr 1) ja poolte vaheline e-kirjavahetus (Lisa nr 2).

## Rentnikul on õigus Leping ühepoolselt lõpetada, teavitades sellest Rendileandjat vähemalt 15 päeva enne Rendiperioodi algust ning tasudes Rendileandjale Lepingust väljumise tasuna 25% Rendist.

## Lepingut võib igal ajal muuta Rendileandja ja Rentniku poolt kirjalikult fikseeritud ja elektrooniliselt allkirjastatud kokkuleppel.

## Leping lõpeb siis, kui nii Rendileandja kui Rentnik on sellest tulenevad kohustused täitnud.

1. **POOLTE VASTUTUS JA VAIDLUSTE LAHENDAMISE KORD**
   1. Kumbki Pool on kohustatud hüvitama teisele Poolele täies ulatuses kahju, mis tekib temapoolse Lepingurikkumise tõttu teisele Poolele.
   2. Kõik Lepingu täitmisest tulenevad vaidlused lahendatakse läbirääkimiste teel. Kui see ei osutu võimalikuks, siis Eesti Vabariigi seadustest lähtudes.
   3. Kõik küsimused, mis ei ole Lepinguga hõlmatud ning võivad Lepingu täitmisel esile kerkida, lahendatakse Poolte läbirääkimiste teel ning fikseeritakse vajadusel Lepingu lisas, mis on sellisel juhul Lepingu lahutamatu osa.

## **Kontaktandmed**

## Rendileandja kontaktisikuks Lepingu täitmisel on Andreas Väljamäe.

## Rentniku kontaktisikuks Lepingu täitmisel on Andri Maimets.

**Andreas Väljamäe Ivar Janson**

Sihtasutus Kultuuri- ja hariduskeskus Viimsi Artium Riigi Kaitseinvesteeringute Keskus

Randvere tee 20, Viimsi vald Järve 34a, Tallinn 11314

Tel: +372 5193 9866 Tel: +372 5806 8448

[info@viimsiartium.ee](mailto:info@viimsiartium.ee) ivar.janson@kaitseinvesteeringud.ee

Lisa nr 1

**Rendileandja lisateenuste hinnakiri**

|  |  |  |
| --- | --- | --- |
| **Nimetus** | **Tavahind 1 nädal etteteatamine)** | **Operatiivhind (\*)** |
| Lisa publikuteenindajad (in/h) | 10 EUR/h | 25 EUR/h |
| Valgustehnik (in/h), min 2 h | 35 EUR/h | 70 EUR/h |
| Helitehnik (in/h), min 2 h | 35 EUR/h | 70 EUR/h |
| Lavameister (in/h), min 2 h | 35 EUR/h | 70 EUR/h |
| Lisainventari paigutus (in/h) | 35 EUR/h | 70 EUR/h |
| Projektor | 200 EUR/päev |  |
|  |  |  |
| \* Operatiivteenuseks loetakse alla ühe nädalase etteteatamisega tellimusi, kuid mitte vähem, kui 3 tundi enne sündmust. Operatiivteenuse osutamine või mitteosutamine lepitakse kokku peale tellimuse esitamist. |  |  |

Lisa nr 2

[Andri.Maimets@rkik.ee](mailto:Andri.Maimets@rkik.ee) to Hanna-Stina Vahimets rent@viimsiartium.ee

Tegelikult saadan sulle kogu tehnilise kirjelduse, mille peame ostumenetlusse lisama:

**Viimsi Artiumis on ruumid renditud 01.03.2024, kell 08.00 kuni 02.03.2024 kl 04.00.**

**Suhtluskeel:**eesti ning inglise

**Formaat:**Püstijalaüritus, *dresscode*: viisakas

**Ruumid**: Üles tõstetud põrandaga suur saal (461 m2), 1 suur esinejate puhkeala ja 5 erineva suurusega garderoobi, kuhu pääseb otse lavalt, info: <https://viimsiartium.ee/rooms/suur-saal/>; fuajee <https://viimsiartium.ee/rooms/fuajee/>, kuhu on paigutatud lauad toitlustuseks; kohvikuala, mille soovime kujundada lounge'iks.

**Lisaks on võimalik kasutada järgnevaid vahendeid/inventari:**

**Fuajee mööbel:**

         toolid ja tumbad, 10 tk; tugitoolid, 6 tk

         600 nagikohta koos numbritega (ilma teeninduseta);

     desojaamad sh desoainega täitmine ja paigutamine aladele, 2 tk

**Statsionaarne tehniline inventar saalis:**

         4 valgusstanget (kandevõime 500kg) ja 4 dekoratsioonistanget (kandevõime 250kg)

         Laes asuvad kinnituspunktid lisariputiste jaoks.

**Muu inventar:**

         sise-TV kuvarid (resolutsioon 1920 × 1080, saalis 2 tk, fuajees 1 suurem ekraan, 5 telerit)

Kas nii on korrektne või peaks midagi muutma / lisama?

Andri

**Andri Maimets**kommunikatsioonijuht  
+372 5855 3114  
[](https://www.rkik.ee/)

!  
[Facebook](https://www.facebook.com/kaitseinvesteeringutekeskus)  
[Instagram](https://www.instagram.com/rkik_inimesed/)  
[LinkedIn](https://www.linkedin.com/company/estonian-centre-for-defence-investment/)  
[www.rkik.ee](http://www.rkik.ee/)